**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2018.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2018. szeptember 19- én 17 óra 30 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Süle István

 Szórád Zoltán

 képviselők

**Távol van**: Tima Zoltán Fernc

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4igen szavazattal, tartózkodás és ellenszavazat nélkül a következő határozatot hozta:

**42/2018.(XI.19.) önkormányzati határozat**

Nagyacsád Község Önkormányzatának képviselő-testülete 2018. szeptember 19-i ülésének napirendjét az alábbiak szerint határozza meg:

1. Nagyacsád Község Önkormányzat 2018. évi költségvetésének módosítása

Előadó:polgármester

1. Bursa Hungarica felsőoktatási pályázathoz csatlakozás

Előadó: polgármester

1. Pápakörnyéki Önkormányzatok Feladatellátó Társulása intézményi térítési díj jóváhagyása

Előadó:polgármester

1. Önkormányzati rendezvények tárgyalása

Előadó:polgármester

1. Vegyes ügyek

 Előadó:polgármester

**Napirendek tárgyalása:**

**1)Nagyacsád Község Önkormányzat 2018. évi költségvetésének módosítása**

**Előadó:polgármester**

Szalóky Nándor polgármester ismerteti az előterjesztést. Elmondja, hogy az EFOP pályázat miatt vann módosítás mind a bevételi, mind a kiadási oldalon. Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**7/2018.(X.1.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2018. évi költségvetéséről szóló 1/2018.(II.15.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**6)Bursa Hungarica felsőoktatási pályázathoz csatlakozás**

**Előadó: polgármester**

Szalóky Nándor polgármester elmondja, hogy minden évben csatlakozik az önkormányzat a Bursa Hungarica ösztöndíj programhoz. Nagyon jó kezdeményezés, nagy segítség a családoknak, javasolja, hogy ismét csatlakozzon az önkormányzat.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**43/2018.(IX.19.) önkormányzati határozat**

Nagyacsád Község Önkormányzat Képviselő-testülete úgy döntött, hogy

1. Az önkormányzat a jogszabályoknak megfelelően kifejezett és visszavonhatatlan döntést hozott arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica

Felsőoktatási Önkormányzati Ösztöndíjrendszer 2018. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2019. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2018. évi fordulója keretében a beérkezett pályázatokat és a pályázatokról hozott döntését a <https://bursa.emet.hu/onk/tonkbelep.aspx> internet címen elérhető EPER-Bursa rendszerben rögzíti.

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

Felelős : polgármester

Határidő:2018. október 3.

**3)Pápakörnyéki Önkormányzatok Feladatellátó Társulása intézményi térítési díj jóváhagyása**

**Előadó:polgármester**

Szalóky Nándor polgármester elmondja, hogy a Pápakörnyéki Önkormányzatok Feladatellátó Társulás Társulási Tanács 2018. május 23-i ülésén 9/2018. (V. 23.) határozatával elfogadta a házi segítségnyújtás feladatellátás keretében 2018. január 1-től fizetendő intézményi térítési díj összegének Gic Község Önkormányzata illetékességi területén történő módosítását. Szükséges az önkormányzatok testületeinek jóváhagyása is.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**44/2018.(IX.19.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 9/2018. (V. 23.) határozatával jóváhagyott intézményi térítési díj önkormányzati rendeletben történő megállapításával egyetért.

Határidő: Folyamatos

Felelős: Polgármester

**4)Önkormányzati rendezvények tárgyalása**

**Előadó:polgármester**

Szalóky Nándor polgármester elmondja, hogy az idei évben még megtartásra kerül az idősek napja, az Itthon Vagy- Nagyacsád Szeretlek! elnevezésű program, valamint a mikulás ünnepség. A fenti rendezvények élelmiszer költségét a szociális normatíva terhére kívánja elszámolni az önkormányzat, ezért javasolja, hogy határozatban kerüljenek rögzítésre.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**45/2018.(IX.19.) önkormányzati határozat**

Nagyacsád Község Önkormányzat Képviselő-testülete úgy döntött, hogy

* 2018. szeptember 29 napján egyszeri meleg étkezésben részesülnek az Itthon Vagy- Nagyacsád Szeretlek! elnevezésű rendezvény keretében a nagyacsádi lakóhellyel rendelkező családok,
* 2018 október 6. napján egyszeri meleg étkezésben részesülnek a nagyacsádi lakóhellyel rendelkező 60 év feletti lakosok
* 2018. december hónapban egyszeri édességcsomagban részesülnek a nagyacsádi lakóhellyel rendelkező 14 év alatti gyermekek

a szociális normatíva terhére.

Felelős: polgármester

Határidő: azonnal

**5)Vegyes ügyek**

**Előadó:polgármester**

Szalóky Nándor polgármester elmondja, hogy az idén is szükséges határozatban rögzíteni az iskolai körzethatár tervezetének jóváhagyása. A görzsönyi iskola került megjelölésre.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**46/2018.(IX.19.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Veszprém Megyei Kormányhivatal által közzétett kötelező felvételt biztosító általános iskoláinak, körzethatárainak meghatározásának tervezetét Nagyacsád Község vonatkozásában jóváhagyja.

Nagyacsád község jegyzőjének nyilvántartásában halmozottan hátrányos helyzetű általános iskolába járó gyermekek létszáma 0 fő.

Határidő: 2018. október 31.

Felelős: polgármester, aljegyző

Szalóky Nándor polgármester elmondja, hogy az EFOP pályázat tartalmazott épület felújítást is, melynek keretben ablakcsere történik a hivatalon. 1.642.000.-Ft a legolcsóbb árajánlat, a támogatás 1.365.250.- Ft. 276 750.-Ft önrészre lesz szükség. Javasolja az önrész saját költségvetésből történő biztosítását.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**47/2018.(IX.19.) önkormányzati határozat**

Nagyacsád Község Önkormányzat Képviselő-testülete úgy döntött, hogy Az EFOP-1.5.3-16-2017-00096 azonosítószámú projekthez kapcsolódó **nem engedélyköteles felújítás** beszerzésére érkezett árajánlatok közül a **Kék Ablak Kft.** ajánlata került kiválasztásra1 642 000 Ft összegben**.** Támogatás rész: 1 365 250 Ft, a fennmaradó 276.750.-Ft-ot az önkormányzat a 2018. évi költségvetése terhére saját forrásból biztosítja.

Felelős:polgármester, aljegyző

Határidő:azonnal

Megkérdezi, hogy van-e valakinek még kérdése, hozzászólása?

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. szeptember 19-i nyilvános ülést 18 óra 35 perckor berekeszti.

K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**